
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1633 


31 Δεκεμβρίου 2002 


Το παρόν ΦΕΚ επανεκτυπώθηκε λόγω λάθους 


ΠΕΡΙΕΧΟΜΕΝΑ 


ΣΥΛΛΟΓΙΚΕΣ ΣΥΜΒΑΣΕΙΣ ΕΡΓΑΣΙΑΣ 

Ειδική Συλλογική Σύμβαση Εργασίας για τη ρύθμιση 
των όρων και των συνθηκών απασχόλησης των ερ¬ 
γαζομένων με σχέση εργασίας δημοσίου δικαίου 
των Οργανισμών Τοπικής Αυτοδιοίκησης (ΟΤΑ) Α' 


Βαθμού και των ΝΠΔΔ αυτών. 1 

Ειδική Συλλογική Σύμβαση Εργασίας για τη ρύθμιση 
των όρων και των συνθηκών απασχόλησης των έμ¬ 
μισθων πολιτικών υπαλλήλων των Ερευνητικών Κέ¬ 
ντρων και Ιδρυμάτων. 2 


Ειδική Συλλογική Σύμβαση Εργασίας για τη ρύθμιση 
των όρων και των συνθηκών απασχόλησης των έμ¬ 
μισθων πολιτικών υπαλλήλων διπλωματούχων Μη¬ 
χανικών Ανωτάτων Σχολών που εργάζονται με σχέ¬ 
ση εργασίας Δημοσίου Δικαίου στο Δημόσιο, 


Ν.Π.Δ.Δ. και Ο.Τ.Α. Α'&Β' Βαθμού. 3 

Ειδική Συλλογική Σύμβαση Εργασίας για τους όρους 
αμοιβής και τις συνθήκες απασχόλησης των έμμι¬ 
σθων πολιτικών υπαλλήλων του Υπουργείου Δημό¬ 
σιας Τάξης. 4 


Ειδική Συλλογική Σύμβαση εργασίας για τη ρύθμιση 
των όρων και των συνθηκών απασχόλησης των έμ¬ 
μισθων πολιτικών υπαλλήλων του Υπουργείου 
Εσωτερικών, Δημόσιας Διοίκησης και Αποκέντρω¬ 
σης και εποπτευομένων φορέων που εργάζονται με 

σχέση εργασίας Δημοσίου Δικαίου. 5 

Ειδική Συλλογική Σύμβαση εργασίας για τη ρύθμιση 
των όρων και των συνθηκών απασχόλησης των έμ¬ 
μισθων πολιτικών υπαλλήλων πτυχιούχων Μηχανι¬ 
κών Τεχνολογικής Εκπαίδευσης που εργάζονται με 
σχέση εργασίας Δημοσίου Δικαίου στο Δημόσιο, 

Ν.Π.Δ.Δ. και Ο.Τ.Α. Α' και Β' Βαθμού. 6 

Ειδική Συλλογική Σύμβαση εργασίας για τη ρύθμιση 
των όρων και των συνθηκών απασχόλησης των έμ¬ 
μισθων πολιτικών υπαλλήλων των Περιφερειών 


που εργάζονται με σχέση εργασίας Δημοσίου Δι¬ 
καίου. 7 

Ειδική Συλλογική Σύμβαση εργασίας για τη ρύθμιση 
των όρων και των συνθηκών απασχόλησης των ερ¬ 
γαζομένων με σχέση εργασίας Δημοσίου Δικαίου 
στα Επιμελητήρια. 8 


Ειδική Συλλογική Σύμβαση εργασίας για τη ρύθμιση 
των όρων και των συνθηκών απασχόλησης των ερ¬ 
γαζομένων με σχέση εργασίας Δημοσίου Δικαίου 

στο Εθνικό Κέντρο Άμεσης Βοήθειας. 9 

Ειδική Συλλογική Σύμβαση εργασίας για τη ρύθμιση 
των όρων αμοιβής και των συνθηκών απασχόλησης 
των έμμισθων πολιτικών υπαλλήλων του Υπουργεί¬ 
ου Πολιτισμού και των εποπτευομένων από αυτό 
Δ.Υ. και Ν.Π.Δ.Δ. 10 


ΣΥΛΛΟΓΙΚΕΣ ΣΥΜΒΑΣΕΙΣ ΕΡΓΑΣΙΑΣ 

(ΐ) 

Ειδική Συλλογική Σύμβαση Εργασίας για τη ρύθμιση των 
όρων και των συνθηκών απασχόλησης των εργαζομέ¬ 
νων με σχέση εργασίας δημοσίου δικαίου των Οργανι¬ 
σμών Τοπικής Αυτοδιοίκησης (ΟΤΑ) Α' Βαθμού και των 
ΝΠΔΔ αυτών. 

Στην Αθήνα σήμερα στις 29 Νοεμβρίου 2002, στο κατά¬ 
στημα του Υπουργείου Εσωτερικών, Δημόσιας Διοίκησης 
και Αποκέντρωσης, Βασ. Σοφίας 15, μεταξύ: 

1. Αφενός του Ελληνικού Δημοσίου, όπως εκπροσωπείται 
νόμιμα από τον Σταύρο Μπένο, Υφυπουργό Εσωτερικών, 
Δημόσιας Διοίκησης και Αποκέντρωσης που κατοικοεδρεύ¬ 
ει στην Αθήνα, οδός Βασ. Σοφίας, αριθμ. 15 και αφετέρου. 

2. Της Δευτεροβάθμιας συνδικαλιστικής οργάνωσης των 
υπαλλήλων της παρ. 1 του άρθρου 1 του Ν. 2738/99 με την 
επωνυμία «ΠΑΝΕΛΛΗΝΙΑ ΟΜΟΣΠΟΝΔΙΑ ΕΡΓΑΖΟΜΕΝΩΝ 
ΟΡΓΑΝΙΣΜΩΝ ΤΟΠΙΚΗΣ ΑΥΤΟΔΙΟΙΚΗΣΗΣ» (ΠΟΕ - ΟΤΑ), 
που εδρεύει στην Αθήνα, επί της οδού Καρόλου 24 και εκ¬ 
προσωπείται νόμιμα από τους νόμιμα εξουσιοδοτημένους 
για την υπογραφή της παρούσας εκπροσώπους, Μπαλα- 
σόπουλο Θέμη, Πρόεδρο και Στρατηγό Γιάννη, Γενικό 
Γραμματέα συμφωνείται η κατάρτιση Ειδικής Συλλογικής 
Σύμβασης Εργασίας, σύμφωνα με το άρθρο 4, παρ. 2 του 
Ν. 2738/99, της οποίας το περιεχόμενο έχει ως εξής: 

Άρθρο 1 

Συμφωνείται η επέκταση των διατάξεων του άρθρου 7 
της ΣΣΕ του 1998, στο μόνιμο προσωπικό των ΟΤΑ Α' βαθ¬ 
μού, ως ακολούθως: 

1. Η παρ. 9 του άρθρου 8 του Ν. 2307/95 (ΦΕΚ 113/Α/ 
15.6.1995) αντικαθίσταται ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στην παράγραφο 4 του άρθρου 89 του Ν. 1188/81 προ¬ 
στίθεται εδάφιο, που έχει ως εξής: 

Ειδικά για τους εργαζόμενους αποκλειστικά: 
α) Στις χωματερές (υγειονομικής ταφής απορριμμάτων 
- σταθμός μεταφόρτωσης απορριμμάτων κ.λ.π.), 
β) Στην αποκομιδή απορριμμάτων, 
γ) Στην ταφή και εκταφή νεκρών, 
δ) Στην ασφαλτόστρωση, 
ε) Στην αποχέτευση, 
στ) Στα αφοδευτήρια, 

ζ) Στα συνεργεία συντήρησης αυτοκινήτων απορριμμά¬ 
των και 

η) Στις οικοδομικές εργασίες 

οι εβδομαδιαίες ώρες απασχόλησης ορίζονται σε τριά¬ 
ντα δύο (32). 

2. Η παρ. 16 του άρθρου 8 του Ν. 2307/95 (ΦΕΚ 115/Α/ 
15.6.1995) αντικαθίσταται ως εξής: 

Στο άρθρο 111 του Ν. 1188/81, όπως ισχύει προστίθεται 
παρ. 6 η οποία έχει ως εξής: 

6α. Στους εργαζόμενους αποκλειστικά στις χωματερές 
(υγειονομική ταφή - σταθμός μεταφόρτωσης απορριμμά¬ 
των κ.λ.π.) μετά τη συμπλήρωση ενός (1) έτους απασχό¬ 
λησης χορηγείται πέντε (5) ημέρες επί πλέον κανονική 
άδεια το χρόνο. 

6β. Στους εργαζόμενους αποκλειστικά: 
α) Στην αποκομιδή απορριμμάτων, 
β) Στην ταφή και εκταφή νεκρών, 
γ) Στην ασφαλτόστρωση, 
δ) Στην αποχέτευση, 
ε) Στα αφοδευτήρια, 

στ) Στα συνεργεία συντήρησης αυτοκινήτων απορριμ¬ 
μάτων και 

ζ) Στις οικοδομικές εργασίες, μετά την συμπλήρωση πέ¬ 
ντε (5) ετών απασχόλησης χορηγείται τρεις (3) ημέρες επί 
πλέον κανονική άδεια το χρόνο. 

Άρθρο 2 

Η ισχύς της παρούσας Ειδικής Συλλογικής Σύμβασης 
Εργασίας, αρχίζει από την ημέρα δημοσίευσής της στην 
Εφημερίδα της Κυβερνήσεως, σύμφωνα με το άρθρο 6 
του Ν. 2738/99. 

Οι Συμβαλλόμενοι 
Για το Ελληνικό Δημόσιο 

Ο ΥΦΥΠΟΥΡΓΟΣ ΕΣ.Δ.Δ.Α. 

ΣΤ. ΜΠΕΝΟΣ 

Γιατην ΠΟΕ - ΟΤΑ 

Ο Πρόεδρος Ο Γ ενικός Γ ραμματέας 

Θ. Μ Π ΑΛΑΣΟ Π ΟΥΔΟΣ Γ. ΣΤΡΑΤΗΓΟΣ 


Ειδική Συλλογική Σύμβαση Εργασίας για τη ρύθμιση των 
όρων και των συνθηκών απασχόλησης των έμμισθων 
πολιτικών υπαλλήλων των Ερευνητικών Κέντρων και 
Ιδρυμάτων. 

Στην Αθήνα σήμερα στις 29 Νοεμβρίου 2002 στο κατά¬ 
στημα του ΥΠ.ΕΣ.Δ.Δ.Α., Βασ. Σοφίας 15, μεταξύ: 

1. Αφενός του Ελληνικού Δημοσίου, όπως εκπροσωπεί¬ 
ται νόμιμα από τον Σταύρο Μπένο, Υφυπουργό Εσωτερι¬ 
κών, Δημόσιας Διοίκησης και Αποκέντρωσης, που κατοι¬ 
κοεδρεύει στην Αθήνα, οδός Βασ. Σοφίας, αριθμ. 15 και 
αφετέρου 


2. Της δευτεροβάθμιας συνδικαλιστικής οργάνωσης με 
την επωνυμία «Πανελλήνια Ομοσπονδία Εργαζομένων 
Ερευνητικών Κέντρων-Ιδρυμάτων» (ΠΟΕΕΚ-Ι), που 
εδρεύει στην Αθήνα και εκπροσωπείται νόμιμα από τους 
νόμιμα εξουσιοδοτημένους για την υπογραφή της πα¬ 
ρούσας εκπροσώπους, Προκοπή Μαντόπουλο, Πρόεδρο 
και Κων/νο Τουρναβίτη, Γενικό Γραμματέα, συμφωνείται 
η κατάρτιση Ειδικής Συλλογικής Σύμβασης Εργασίας, 
σύμφωνα με το άρθρο 4, παρ. 2 του Ν. 2738/1999, της 
οποίας το περιεχόμενο έχει ως εξής: 

Άρθρο 1 

Πεδίο Εφαρμογής 

Η παρούσα ειδική συλλογική σύμβαση εργασίας αφορά 
στους έμμισθους πολιτικούς υπαλλήλους των Ερευνητι¬ 
κών Κέντρων-Ιδρυμάτων, που εργάζονται σε αυτά με σχέ¬ 
ση εργασίας δημοσίου δικαίου και είναι μέλη των πρωτο¬ 
βάθμιων συνδικαλιστικών οργανώσεων που ανήκουν στη 
δύναμη της Ομοσπονδίας. 

Άρθρο 2 

Συμφωνείται, το ΥΠ.ΕΣ.Δ.Δ.Α. να υλοποιήσει μέσω του 
Εθνικού Κέντρου Δημόσιας Διοίκησης και σε συνεργασία 
με την Ομοσπονδία, μέσω πιστοποιημένων δομών κατάρ¬ 
τισης, εξειδικευμένα προγράμματα εκπαίδευσης και επι¬ 
μόρφωσης, τα οποία θα συνδέονται άμεσα με τις υπάρ- 
χουσες υπηρεσιακές ανάγκες και την εξέλιξη στο χώρο 
τους. 

Άμεση προτεραιότητα θα δοθεί στην εκπαίδευση των 
εργαζομένων του Ερευνητικού Κέντρου «Δημόκριτος» σε 
θέματα προστασίας από την ραδιενέργεια. 

Άρθρο 3 

Συμφωνείται η πλήρωση θέσης ενός γιατρού εργασίας 
και ενός τεχνικού ασφαλείας στο Ερευνητικό Κέντρο «Δη¬ 
μόκριτος», καθώς και ενός γιατρού εργασίας, υπεύθυνου 
για το ΕΚΘΕ και το ΕΑΑ, καθώς και των αντίστοιχων τεχνι¬ 
κών ασφαλείας. 

Άρθρο 4 

Συμφωνείται να ληφθεί ειδική μέριμνα για τους εργαζό¬ 
μενους των ερευνητικών κέντρων που απασχολούνται σε 
χώρους με ραδιενέργεια, χημικές και γενικά επικίνδυνες 
για την υγιεινή τους ουσίες, όπως αυτές προσδιορίζονται 
από το Ευρωπαϊκό Δίκαιο, ούτως ώστε να υποβάλλονται 
σε εξαμηνιαία βάση στις ακόλουθες εξετάσεις: 

• εξέταση δεικτών καρκίνου 

• εξέταση μαστογραφίας 

• κυτταρολογικές εξετάσεις 

Επίσης, γιατο σύνολο των υπαλλήλωντων Ερευνητικών 
Κέντρων συμφωνείται να ληφθεί μέριμνα για την υποβολή 
τους σε ετήσια βάση στις ακόλουθες εξετάσεις: 

• Γ ενική αίματος 

• Γενική ούρων 

Η ημέρα των ιατρικών εξετάσεων θεωρείται ημέρα ερ¬ 
γασίας. 

Άρθρο 5 

Συμφωνείται οι χειριστές ακτινολογικών μηχανημάτων, 
εμφανιστές ακτινολογικών εργαστηρίων και ραδιοφυσικοί 
(χειριζόμενοι ραδιοϊσότοπα), εργαζόμενοι σε ακτινολογι¬ 
κά εργαστήρια του ΕΚΕΦΕ «Δημόκριτος» και του ΕΚΘΕ, να 
δικαιούνται πλέον της κανονικήςτους άδειας απουσίας και 
άδεια επικίνδυνης εργασίας ένα μήνα κατ’ έτος. 

Το επίδομα ραδιενέργειας του άρθρου 10, παρ. 1, περ. 
η του Ν. 2470/97, όπως τροποποιήθηκε μεταγενέστερα, 
καταβάλλεται κατά την κανονική και μηνιαία άδεια επικίν¬ 
δυνης εργασίας. 

ΓΕΝΙΚΟΙ ΟΡΟΙ - ΔΙΑΡΚΕΙΑ - ΚΑΤΑΧΩΡΗΣΗ 

Άρθρο 6 

Τυχόν ευνοϊκότεροι όροι εργασίας των υπαλλήλων, που 
αναφέρονται στην παρούσα και προβλέπονται από το νό¬ 
μο, Διατάγματα, Υπουργικές Αποφάσεις κ.α., δεν θίγονται 
και εξακολουθούν να ισχύουν εφόσον δεν τροποποιού¬ 
νται ρητά ή δεν ανατίθενται με τις διατάξεις της παρού¬ 
σας ε.σ.σ.ε. 

Άρθρο 7 

Η ισχύς της παρούσας ε.σ.σ.ε., η οποία είναι αορίστου 
χρόνου, εκτός από τους όρους της που ορίζουν διαφορε¬ 
τικά, αρχίζει από τη δημοσίευσή της στην Εφημερίδα της 
Κυβερνήσεως. 

Άρθρο 8 

Η παρούσα ειδική συλλογική σύμβαση εργασίας θα κα- 
ταχωρηθεί σύμφωνα με το άρθρο 6 του Ν. 2738/99. 

Οι Συμβαλλόμενοι 
Για το Ελληνικό Δημόσιο 

Ο ΥΦΥΠΟΥΡΓΟΣ ΕΣ.Δ.Δ.Α. 

ΣΤ. Μ Π ΕΝΟΣ 

Γιατην ΠΟΕΕΚ-Ι 

Ο Π ρόεδρος Ο Γενικός Γραμματέας 

Π. ΜΑΝΤΟΠΟΥΛΟΣ Κ. ΤΟΥΡΝΑΒΙΤΗΣ 

-♦- 

(3) 

Ειδική Συλλογική Σύμβαση Εργασίας για τη ρύθμιση των 
όρων και των συνθηκών απασχόλησης των έμμισθων 
πολιτικών υπαλλήλων διπλωματούχων Μηχανικών 
Ανωτάτων Σχολών που εργάζονται με σχέση εργασίας 
Δημοσίου Δικαίου στο Δημόσιο, Ν.Π.Δ.Δ. και Ο.Τ.Α. Α' 
& Β' Βαθμού. 

Στην Αθήνα σήμερα στις 29 Νοεμβρίου 2002 στο κατά¬ 
στημα του ΥΠ.ΕΣ.Δ.Δ.Α., Βασ. Σοφίας 15, μεταξύ: 

1. Αφενός του Ελληνικού Δημοσίου, όπως εκπροσωπεί¬ 
ται νόμιμα από τον Σταύρο Μπένο, Υφυπουργό Εσωτερι¬ 
κών, Δημόσιας Διοίκησης και Αποκέντρωσης, που κατοι¬ 
κοεδρεύει στην Αθήνα, οδός Βασ. Σοφίας, αριθμ. 15 και 
αφετέρου. 

2. Της δευτεροβάθμιας συνδικαλιστικής οργάνωσης με 
την επωνυμία «Πανελλήνια Ομοσπονδία Ενώσεων Μηχα¬ 
νικών Δημοσίων Υπαλλήλων Διπλωματούχων Ανωτάτων 
Σχολών» (Π.Ο. ΕΜΔΥΔΑΣ), που εδρεύει στην Αθήνα και 
εκπροσωπείται νόμιμα από τους νόμιμα εξουσιοδοτημέ¬ 
νους για την υπογραφή της παρούσας εκπροσώπους, 
Παναγιώτη Κατίκα, Πρόεδρο και Ιωάννη Γρηγορόπουλο , 
Γενικό Γραμματέα, συ μφωνείται η κατάρτιση Ειδικής Συλ¬ 
λογικής Σύμβασης Εργασίας, σύμφωνα με το άρθρο 4, 
παρ. 2 του Ν. 2738/1999, της οποίας το περιεχόμενο έχει 
ως εξής: 

Άρθρο 1 

ΠΕΔΙΟ ΕΦΑΡΜΟΓΗΣ 

Η παρούσα ειδική συλλογική σύμβαση εργασίας αφορά 


στους έμμισθους πολιτικούς υπαλλήλους Διπλωματού¬ 
χους Μηχανικούς Ανωτάτων Σχολών, που εργάζονται με 
σχέση εργασίας δημοσίου δικαίου στο Δημόσιο, Ν.Π.Δ.Δ. 
και Ο.Τ.Α. και είναι μέλη των πρωτοβάθμιων συνδικαλιστι¬ 
κών οργανώσεων που ανήκουν στη δύναμη της Π.Ο. ΕΜ- 
ΔΥΔΑΣ. 

Άρθρο 2 

ΕΠΙΜΟΡΦΩΣΗ - ΚΑΤΑΡΤΙΣΗ 

1) Διαρκής Επιτροπή επιμόρφωσης - κατάρτισης των 
Μηχανικών Δημοσίων Υπαλλήλων. 

Συμφωνείται η σύσταση Επιτροπής επιμόρφωσης - κα¬ 
τάρτισης των Μηχανικών Δημοσίων Υπαλλήλων στο 
ΥΠ.ΕΣ.Δ.Δ.Α., με αντικείμενο: 

α) Προγράμματα επιμόρφωσης - κατάρτισης, σε εφαρ¬ 
μογή της σχετικής εγκυκλίου ΔΙΕΚ/ΤΜ.Β/Φ.4/οικ. 
10235/28.5.2002 της Δ/νσης Εκπαίδευσης της Γενικής 
Γραμματείας Δημόσιας Διοίκησης του ΥΠ.ΕΣ.Δ.Δ.Α., με 
υπογραφή του Υφυπουργού Εσωτερικών, Δημόσιας Διοί¬ 
κησης & Αποκέντρωσης και θέμα: «Συμμετοχή σε επιμορ¬ 
φωτικά προγράμματα μηχανικών αποφοίτων ανωτάτων 
σχολών που υπηρετούν στο Δημόσιο, στα Ν.Π.Δ.Δ. και 
στους Ο.Τ.Α. α’ και β’βαθμού». 

β) Τη διάγνωση των εκπαιδευτικών αναγκών των μηχα¬ 
νικών του Δημοσίου με κατάλληλες μελέτες και πιλοτικές 
δράσεις. 

γ) Την εισήγηση για εμπλουτισμό του θεματολογίου επι¬ 
μόρφωσης - κατάρτισης που αφορά τους μηχανικούς που 
υπηρετούν στις δημόσιες Τεχνικές Υπηρεσίες. 

δ) Τον εντοπισμό πιθανών προβλημάτων στην υλοποίη¬ 
ση του όλου προγράμματος και τη διαμόρφωση εισηγή¬ 
σεων προς τα αρμόδια όργανα της Πολιτείας για την αντι¬ 
μετώπισή τους. 

Η Επιτροπή συγκροτείται από έναν εκπρόσωπο της 
Δ/νσης Εκπαίδευσης της Γ ενικής Γ ραμματείας Δημόσιας 
Διοίκησης του ΥΠ. ΕΣ.Δ.Δ.Α., έναντου Υ.ΠΕ.ΧΩ.Δ.Ε., έναν 
της Γενικής Γραμματείας Δημοσίων Έργων του 
Υ.ΠΕ.ΧΩ.Δ.Ε., έναν του Ινστιτούτου Επιμόρφωσης του 
Εθνικού Κέντρου Δημόσιας Διοίκησης και έναν της Π.Ο. 
ΕΜΔΥΔΑΣ. 

2) Αξιοποίηση της Κοινωνίας της Πληροφορίας για την 
επιμόρφωση των Διπλωματούχων Μηχανικών. 

Η διαρκής κατάρτιση των Διπλωματούχων Μηχανικών 
σε τεχνικά θέματα, τεχνική νομοθεσία και λοιπά ζητήματα 
τεχνικών έργων μέσω της πρόσβασης όλων των Διπλω¬ 
ματούχων Μηχανικών του Δημοσίου στην Τράπεζα Πλη- 
ροφοριώντου Τεχνικού Επιμελητηρίου Ελλάδας, συμφω- 
νείται να αντιμετωπιστεί μέσω του Επιχειρησιακού Προ¬ 
γράμματος «Κοινωνία της Πληροφορίας» του 
Υ.ΠΕ.ΧΩ.Δ.Ε., στο πλαίσιο και των όσων προβλέπονται 
στο άρθρο 1, παρ. β της Ειδικής Συλλογικής Σύμβασης 
Εργασίας του έτους 2001. 

Άρθρο 3 

Χορήγηση πρόσθετης ειδικής άδειας για απασχόληση 
σε έκτακτες συνθήκες. 

Στους Διπλωματούχους Μηχανικούς, που παρέχουν πέ¬ 
ραν του συνήθους ωραρίου τους υπηρεσίες σε έκτακτες 
συνθήκες, κατ’ εφαρμογή προγραμμάτων έκτακτης ανά¬ 
γκης για την αντιμετώπιση συνεπειών θεομηνιών, όπως το 
πρόγραμμα Ξενοκράτης, χορηγείται μια (1) πρόσθετη 
ημέρα ανάπαυσης ανά δέκα (10) ημέρες εργασίας, πέραν 

των οποιονδήποτε άλλων παροχών ή αποζημιώσεων που 
δικαιούνται. 

Με απόφαση του αρμόδιου οργάνου της Υπηρεσίας 
στην οποία απασχολείται ο Διπλωματούχος Μηχανικός, 
καθορίζεται η ακριβής ημερομηνία της ημέρας ανάπαυ¬ 
σης, λαμβάνοντας υπόψη τις ανάγκες της Υπηρεσίας και 
τη σχετική αίτηση του ενδιαφερομένου. Σε κάθε περίπτω¬ 
ση, η πρόσθετη άδεια χορηγείται μέσα στο επόμενο δίμη- 
νο του μήνα κατά τον οποίον απαιτήθηκαν οι υπηρεσίες 
του δικαιούχου, εφόσον έχει αρθεί η κατάσταση έκτακτης 
ανάγκης. 

Άρθρο 4 
Γενική ρύθμιση 

Ευνοϊκότερες ρυθμίσεις, που αφορούν τους υπαλλή¬ 
λους που υπάγονται στη Σύμβαση αυτή και πηγάζουν από 
άλλες Συλλογικές Συμβάσεις Εργασίας του άρθρου 4 του 
Ν. 2738/99 ή Συλλογικές Συμφωνίεςτου άρθρου 13του Ν. 
2738/99 και την ισχύουσα νομοθεσία, δεν θίγονται με τη 
σύμβαση αυτή. 

Άρθρο 5 
Ισχύς - Διάρκεια 

Η ισχύς της παρούσας Ειδικής Συλλογικής Σύμβασης 
Εργασίας, αρχίζει από τη δημοσίευσή της στην Εφημερί¬ 
δα της Κυβερνήσεως σύμφωνα με το άρθρο 6 του 
2738/99. 

Οι Συμβαλλόμενοι 
Για το Ελληνικό Δημόσιο 

Ο ΥΦΥΠΟΥΡΓΟΣ ΕΣ.Δ.Δ.Α. 

ΣΤ. ΜΠΕΝΟΣ 

Για την Π.Ο. ΕΜΔΥΔΑΣ 

Ο Πρόεδρος Ο Γ ενικός Γ ραμματέας 

Π. ΚΑΤΙΚΑΣ I. ΓΡΗΓΟΡΟΠΟΥΆΟΣ 

-Φ- 

(4) 

Ειδική Συλλογική Σύμβαση Εργασίας για τους όρους 
αμοιβής και τις συνθήκες απασχόλησης των έμμισθων 
πολιτικών υπαλλήλων του Υπουργείου Δημόσιας Τά¬ 
ξης- 

Στην Αθήνα σήμερα 29 Νοεμβρίου 2002 οι υπογράφο- 
ντες την παρούσα, αφενός ο Υφυπουργός Εσωτερικών 
Δημόσιας Διοίκησης και Αποκέντρωσης Σταύρος Μπέ- 
νος, που κατοικοεδρεύει στην Αθήνα, οδός Βασ. Σοφίας, 
αριθμ. 15 ως νόμιμος εκπρόσωπος του Ελληνικού Δημο¬ 
σίου και αφετέρου οι: Ευάγγελος Μαλακάτας και Αικατε¬ 
ρίνη Σαββίδου, Πρόεδρος και Γενικός Γραμματέας αντί¬ 
στοιχα της «ΠΑΝΕΛΛΗΝΙΑΣ ΟΜΟΣΠΟΝΔΙΑΣ ΠΟΛΙΤΙΚΟΥ 
ΠΡΟΣΩΠΙΚΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ», ενερ- 
γούντες αμφότεροι εν προκειμένω ως εκπόσωποι αυτής, 
συμφώνησαν και έκαναν δεκτά τα παρακάτω, κατόπιν 
συλλογικών διαπραγματεύσεων, σε εφαρμογή του Ν. 
2738/1999. 

Άρθρο 1 

Με απόφαση του Υπουργού Δημόσιας Τάξης, μετά από 
σύμφωνη γνώμη των οικείων υπηρεσιακών συμβουλίων 
επιτρέπεται, μετά από αίτησή τους, η μετάταξη μονίμων 
πολιτικών υπαλλήλων των υπηρεσιών του Αρχηγείου της 


Ελληνικής Αστυνομίας σε κενές οργανικές θέσεις της 
ίδιας κατηγορίας των υπηρεσιών του Αρχηγείου του Πυ¬ 
ροσβεστικού Σώματος και αντίστροφα. Ο μετατασσόμε¬ 
νος υπάλληλος πρέπει να έχει τα τυπικά και ουσιαστικά 
προσόντα για την κατάληψη της θέσης στην οποία μετα¬ 
τάσσεται. Δεν επιτρέπεται μετάταξη δοκίμου υπαλλήλου. 

Άρθρο 2 

Η παρούσα ΕΣΣΕ να καταχωρηθεί στο Γενικό Μητρώο 
και να δημοσιευθεί στην Εφημερίδα της Κυβερνήσεως, 
σύμφωνα με το άρθρο 6 του Νόμου 2738/1999. 

Οι Συμβαλλόμενοι 
Γ ια το Ελληνικό Δημόσιο 

Ο ΥΦΥΠΟΥΡΓΟΣ ΕΣ.Δ.Δ.Α. 

ΣΤ. ΜΠΕΝΟΣ 

Γ ια την Ομοσπονδία 

Ο Πρόεδρος Η Γ ενική Γ ραμματέας 

Ε. ΜΑΛΑΚΑΤΑΣ ΑΙΚ. ΣΑΒΒΙΔΟΥ 

-Φ- 

(5) 

Ειδική Συλλογική Σύμβαση εργασίας για τη ρύθμιση των 
όρων και των συνθηκών απασχόλησης των έμμισθων 
πολιτικών υπαλλήλων του Υπουργείου Εσωτερικών, 
Δημόσιας Διοίκησης και Αποκέντρωσης και εποπτευο- 
μένων φορέων που εργάζονται με σχέση εργασίας Δη¬ 
μοσίου Δικαίου. 

Στην Αθήνα σήμερα στις 29 Νοεμβρίου 2002 στο κατά¬ 
στημα του ΥΠ.ΕΣ.Δ.Δ.Α., Βασ. Σοφίας 15, μεταξύ: 

1. Αφενός του Ελληνικού Δημοσίου, όπως εκπροσωπεί¬ 
ται νόμιμα από τον Σταύρο Μπένο, Υφυπουργό Εσωτερι¬ 
κών, Δημόσιας Διοίκησης και Αποκέντρωσης, που κατοι¬ 
κοεδρεύει στην Αθήνα, οδός Βασ. Σοφίας, αριθμ. 15 και 
αφετέρου 

2. Της δευτεροβάθμιας συνδικαλιστικής οργάνωσης με 
την επωνυμία «Πανελλήνια Ομοσπονδία Συλλόγων 
Υπουργείου Εσωτερικών, Δημόσιας Διοίκησης & Αποκέ¬ 
ντρωσης και Εποπτευόμενων Φορέων, που εδρεύει στην 
Αθήνα και εκπροσωπείται νόμιμα από τους νόμιμα εξου¬ 
σιοδοτημένους για την υπογραφή της παρούσας εκπρο¬ 
σώπους, Κων/νο Παπαδημητρίου, Πρόεδρο και Ιωάννη 
Κροκίδα, Γ ενικό Γ ραμματέα, συμφωνείταιη κατάρτιση Ει¬ 
δικής Συλλογικής Σύμβασης Εργασίας, σύμφωνα με το 
άρθρο 4, παρ. 2 του Ν. 2738/1999, της οποίας το περιε¬ 
χόμενο έχει ως εξής: 

Άρθρο 1 

ΠΕΔΙΟ ΕΦΑΡΜΟΓΗΣ 

Η παρούσα ειδική συλλογική σύμβαση εργασίας αφορά 
στους έμμισθους πολιτικούς υπαλλήλους του Υπουργεί¬ 
ου Εσωτερικών, Δημόσιας Διοίκησης & Αποκέντρωσης 
και Εποπτευόμενων Φορέων, που εργάζονται σε αυτό με 
σχέση εργασίας δημοσίου δικαίου, κατά τη διάταξη της 
παρ. 1, του άρθρου 1 του Ν. 2738/99 και ανήκουν στη δύ¬ 
ναμη της ανωτέρω Ομοσπονδίας. 

Άρθρο 2 

Συμφωνείται, το ΥΠ.ΕΣ.Δ.Δ.Α. να υλοποιήσει μέσω του 
Εθνικού Κέντρου Δημόσιας Διοίκησης και σε συνεργασία 
με την Ομοσπονδία, μέσω πιστοποιημένων δομών κατάρ¬ 
τισης, εξειδικευμένα προγράμματα εκπαίδευσης και επι- 

μόρφωσης, τα οποία θα συνδέονται άμεσα με τις υπάρ- 
χουσες υπηρεσιακές ανάγκες και την εξέλιξη στο χώρο 
τους. 

ΓΕΝΙΚΟΙ ΟΡΟΙ - ΔΙΑΡΚΕΙΑ - ΚΑΤΑΧΩΡΗΣΕΙ 

Άρθρο 3 

Τυχόν ευνοϊκότεροι όροι εργασίας των υπαλλήλων, που 
αναφέρονται στην παρούσα και προβλέπονται από το νό¬ 
μο, Διατάγματα, Υπουργικές Αποφάσεις κ.α., δεν θίγονται 
και εξακολουθούν να ισχύουν εφόσον δεν τροποποιού¬ 
νται ρητά ή δεν ανατίθενται με τις διατάξεις της παρού¬ 
σας ε.σ.σ.ε. 

Άρθρο 4 

Η ισχύς της παρούσας ε.σ.σ.ε., η οποία είναι αορίστου 
χρόνου, εκτός από τους όρους της που ορίζουν διαφορε¬ 
τικά, αρχίζει από τη δημοσίευσή της στην Εφημερίδα της 
Κυβερνήσεως. 

Άρθρο 5 

Η παρούσα ειδική συλλογική σύμβαση εργασίας θα κα- 
ταχωρηθεί σύμφωνα με το άρθρο 6 του Ν. 2738/99. 

Οι Συμβαλλόμενοι 
Για το Ελληνικό Δημόσιο 

Ο ΥΦΥΠΟΥΡΓΟΣ ΕΣ.Δ.Δ.Α. 

ΣΤ. Μ Π ΕΝΟΣ 

Γ ια την ΠΟΣΥΕΣΕΦ 

Ο Π ρόεδρος Ο Γενικός Γραμματέας 

Κ. ΠΑΠΑΔΗΜΗΤΡΙΟΥ I. ΚΡΟΚΙΔΑΣ 

-♦- 

( 6 ) 

Ειδική Συλλογική Σύμβαση εργασίας για τη ρύθμιση των 
όρων και των συνθηκών απασχόλησης των έμμισθων 
πολιτικών υπαλλήλων πτυχιούχων Μηχανικών Τεχνο¬ 
λογικής Εκπαίδευσης που εργάζονται με σχέση εργα¬ 
σίας Δημοσίου Δικαίου στο Δημόσιο, Ν.Π.Δ.Δ. και 
Ο.Τ.Α. Α' και Β' Βαθμού. 

Στην Αθήνα σήμερα στις 29 Νοεμβρίου 2002 στο κατά¬ 
στημα του ΥΠ.ΕΣ.Δ.Δ.Α., Βασ. Σοφίας 15, μεταξύ: 

1. Αφενός του Ελληνικού Δημοσίου, όπως εκπροσωπεί¬ 
ται νόμιμα από τον Σταύρο Μπένο, Υφυπουργό Εσωτερι¬ 
κών, Δημόσιας Διοίκησης και Αποκέντρωσης, που κατοι¬ 
κοεδρεύει στην Αθήνα, οδός Βασ. Σοφίας, αριθμ. 15 και 
αφετέρου. 

2. Της δευτεροβάθμιας συνδικαλιστικής οργάνωσης με 
την επωνυμία «Πανελλήνια Ομοσπονδία Πτυχιούχων Μη¬ 
χανικών Τεχνολογικής Εκπαίδευσης Δημοσίων Υπαλλή¬ 
λων» (ΠΟΜΗΤΕΔΥ), που εδρεύει στην Αθήνα και εκπρο¬ 
σωπείται νόμιμα από τους νόμιμα εξουσιοδοτημένους για 
την υπογραφή της παρούσας εκπροσώπους, Κων/νο Αγ- 
γελίδη, Πρόεδρο και Α. Παρισιού, Γενικό Γραμματέα, 
συμφωνείται η κατάρτιση Ειδικής Συλλογικής Σύμβασης 
Εργασίας, σύμφωνα με το άρθρο 4, παρ. 2 του Ν. 
2738/1999, της οποίας το περιεχόμενο έχει ως εξής: 

Άρθρο 1 

ΠΕΔΙΟ ΕΦΑΡΜΟΓΗΣ 

Η παρούσα ειδική συλλογική σύμβαση εργασίας αφορά 
στους έμμισθους πολιτικούς υπαλλήλους Πτυχιούχους 
Μηχανικούς Τεχνολογικής Εκπαίδευσης, που εργάζονται 


με σχέση εργασίας δημοσίου δικαίου στο Δημόσιο, 
Ν.Π.Δ.Δ. και Ο.Τ.Α. α’ & β’ βαθμού, κατά τη διάταξη της 
παρ.1, του άρθρου 1 του Ν. 2738/99 και είναι μέλη των 
πρωτοβάθμιων συνδικαλιστικών οργανώσεων που ανή¬ 
κουν στη δύναμη της Π.Ο.ΜΗ.Τ.Ε.Δ.Υ. 

Άρθρο 2 

Συμφωνείται, η πραγματοποίηση εξειδικευμένων προ¬ 
γραμμάτων εκπαίδευσης και επιμόρφωσης, μέσω πιστο¬ 
ποιημένων δομών κατάρτισης, σε συνεργασία με το Εθνι¬ 
κό Κέντρο Δημόσιας Διοίκησης του ΥΠ.ΕΣ.Δ.Δ.Α. και την 
Ομοσπονδία, τα οποία θα συνδέονται άμεσα με τις υπάρ- 
χουσες υπηρεσιακές ανάγκες και την εξέλιξη στο χώρο 
τους και θα αφορούν σε θέματα του κλάδου τους. 

Άρθρο 3 

Συγκροτείται επιτροπή αποτελούμενη από έναν εκ¬ 
πρόσωπο του ΥΠ.ΕΣ.Δ.Δ.Α., έναν του Υπουργείου Οικο¬ 
νομίας και Οικονομικών, έναντου Υπουργείου Παιδείας 
και δύο (2) εκπροσώπους της Π.Ο.ΜΗ.Τ.Ε.Δ.Υ., η οποία 
θα έχει ως αντικείμενο την εξέταση της ιδιαιτερότητας 
του κλάδου των Μηχανικών Τ.Ε.Ι., σε σχέση με οικονο¬ 
μικά θέματα του κλάδου τους, καθώς και το βαθμολό¬ 
γιο. 

Η Επιτροπή θα παραδώσει το έργο της το αργότερο την 
31η Μαρτίου 2003. 

ΓΕΝΙΚΟΙ ΟΡΟΙ - ΔΙΑΡΚΕΙΑ - ΚΑΤΑΧΩΡΗΣΗ 

Άρθρο 4 

Τυχόν ευνοϊκότεροι όροι εργασίας των υπαλλήλων, που 
αναφέρονται στην παρούσα και προβλέπονται από το νό¬ 
μο, Διατάγματα, Υπουργικές Αποφάσεις κ.α., δεν θίγονται 
και εξακολουθούν να ισχύουν εφόσον δεν τροποποιού¬ 
νται ρητά ή δεν αντιτίθενται με τις διατάξεις της παρού¬ 
σας ε.σ.σ.ε. 

Άρθρο 5 

Η ισχύς της παρούσας ε.σ.σ.ε., η οποία είναι αορίστου 
χρόνου, εκτός από τους όρους της που ορίζουν διαφορε¬ 
τικά, αρχίζει από τη δημοσίευσή της στην Εφημερίδα της 
Κυβερνήσεως. 

Άρθρο 6 

Η παρούσα ειδική συλλογική σύμβαση εργασίας θα κα- 
ταχωρηθεί σύμφωνα με το άρθρο 6 του Ν. 2738/99. 

Οι Συμβαλλόμενοι 
Για το Ελληνικό Δημόσιο 

Ο ΥΦΥΠΟΥΡΓΟΣ ΕΣ.Δ.Δ.Α. 

ΣΤ. ΜΠΕΝΟΣ 

Για την ΠΟΜΗΤΕΔΥ 

Ο Πρόεδρος Ο Γ ενικός Γ ραμματέας 

Κ. ΑΓΓΕΛΙΔΗ Α. ΠΑΡΙΣΙΟΥ 

-♦- 

(7) 

Ειδική Συλλογική Σύμβαση εργασίας για τη ρύθμιση των 
όρων και των συνθηκών απασχόλησης των έμμισθων 
πολιτικών υπαλλήλων των Περιφερειών που εργάζο¬ 
νται με σχέση εργασίας Δημοσίου Δικαίου. 

Στην Αθήνα σήμερα στις 29 Νοεμβρίου 2002 στο κατά¬ 
στημα του ΥΠ.ΕΣ.Δ.Δ.Α., Βασ. Σοφίας 15, μεταξύ αφενός 

του Ελληνικού Δημοσίου, όπως εκπροσωπείται νόμιμα 
από τον Σταύρο Μπένο, Υφυπουργό Εσωτερικών, Δημό¬ 
σιας Διοίκησης και Αποκέντρωσης, που κατοικοεδρεύει 
στην Αθήνα, οδός Βασ. Σοφίας, αριθμ. 15 και αφετέρου 
της δευτεροβάθμιας συνδικαλιστικής οργάνωσης με την 
επωνυμία «Πανελλήνια Ομοσπονδία Συλλόγων Υπαλλή¬ 
λων Περιφερειών» (Π.Ο.Σ.Υ.Π.), που εδρεύει στην Αθήνα 
και εκπροσωπείται νόμιμα από τους νόμιμα εξουσιοδοτη¬ 
μένους για την υπογραφή της παρούσας εκπροσώπους, 
Αναστάσιο Αγαλή, Πρόεδρο και Βασίλειο Κυριμπλίδη, Γε¬ 
νικό Γραμματέα, συμφωνείται η κατάρτιση Ειδικής Συλ¬ 
λογικής Σύμβασης Εργασίας, σύμφωνα με το άρθρο 4, 
παρ. 2του Ν. 2738/1999, της οποίας το περιεχόμενο έχει 
ως εξής: 

Άρθρο 1 

ΠΕΔΙΟ ΕΦΑΡΜΟΓΗΣ 

Η παρούσα ειδική συλλογική σύμβαση εργασίας αφορά 
στους έμμισθους πολιτικούς υπαλλήλους των Περιφερει¬ 
ών, που εργάζονται σε αυτές με σχέση εργασίας δημοσί¬ 
ου δικαίου, κατά τη διάταξη της παρ.1, του άρθρου 1 του 
Ν. 2738/99 και ανήκουν στη δύναμη της Πανελλήνιας 
Ομοσπονδίας Συλλόγων Υπαλλήλων Περιφερειών. 

Άρθρο 2 

Συμφωνείται, η πραγματοποίηση εξειδικευμένων προ¬ 
γραμμάτων εκπαίδευσης και επιμόρφωσης, μέσω πιστο¬ 
ποιημένων δομών κατάρτισης, σε συνεργασία με το Εθνι¬ 
κό Κέντρο Δημόσιας Διοίκησης του ΥΠ.ΕΣ.Δ.Δ.Α. και τις 
Περιφέρειες, τα οποία θα συνδέονται άμεσα με τις υπάρ- 
χουσες υπηρεσιακές ανάγκες. 

Άρθρο 3 

ΣΥΝΔΙΚΑΛΙΣΤΙΚΕΣ ΔΙΕΥΚΟΛΥΝΣΕΙΣ 

Συμφωνείται να αποσταλεί εγκύκλιος του Υπουργείου 
Εσωτερικών, Δημόσιας Διοίκησης και Αποκέντρωσης σε 
όλες τις Περιφέρειες για την πιστή εφαρμογή των κείμε¬ 
νων διατάξεων για τις συνδικαλιστικές άδειες και τις διευ¬ 
κολύνσεις των συνδικαλιστικών στελεχών. 

Άρθρο 4 

1. Για τις μετακινήσεις υπαλλήλων από νομό σε νομό 
εντός της ίδιας Περιφέρειας συμφωνείται η έκδοση Προ¬ 
εδρικού Διατάγματος, όπου θα καθορίζονται κριτήρια 
όπως αυτά των μεταθέσεων της παρ. 3, του άρθρου 66 
του Ν. 2683/99, αξιολογούμενα με συντελεστές βαρύτη¬ 
τας (μόρια) όπως αυτά περιγράφονται στην παρ. 3, του 
άρθρου 67του Ν. 2683/99. 

2. Στο εν λόγω Προεδρικό Διάταγμα θα καθορίζονται: 

• οι συντελεστές βαρύτητας, πλην των προσδιοριζόμε¬ 
νων στην προηγούμενη παράγραφο, ανάλογα με τις συν¬ 
θήκες λειτουργίας και τις ειδικότερες ανάγκες της υπη¬ 
ρεσίας της κάθε Περιφέρειας 

• η διαδικασία, με βάση πίνακες μετακινουμένων υπαλ¬ 
λήλων 

• η δυνατότητα προσωρινής αναστολής αυτών, καθώς 
και κάθε άλλη λεπτομέρεια 

ΙΣΧΥΣ - ΔΙΑΡΚΕΙΑ 

Άρθρο 5 

Η ισχύς της παρούσας Ειδικής Συλλογικής Σύμβασης 
Εργασίας, η οποία είναι αορίστου χρόνου, εκτός από 
τους όρους της που ορίζουν διαφορετικά, αρχίζει από τη 
δημοσίευσή της στην Εφημερίδα της Κυβερνήσεως. 


Άρθρο 6 

Η παρούσα ειδική συλλογική σύμβαση εργασίας θα κα- 
ταχωρηθεί σύμφωνα με το άρθρο 6 του Ν. 2738/99. 

Οι Συμβαλλόμενοι 
Για το Ελληνικό Δημόσιο 

Ο ΥΦΥΠΟΥΡΓΟΣ ΕΣ.Δ.Δ.Α. 

ΣΤ. ΜΠΕΝΟΣ 

Για την Π.Ο.Σ.Υ.Π. 

Ο Πρόεδρος Ο Γ ενικός Γ ραμματέας 

ΑΝ. ΑΓΛΑΗΣ Β. ΚΥΡΙΜΠΛΙΔΗΣ 


Ειδική Συλλογική Σύμβαση εργασίας για τη ρύθμιση των 
όρων και των συνθηκών απασχόλησης των εργαζομέ¬ 
νων με σχέση εργασίας Δημοσίου Δικαίου στα Επιμε¬ 
λητήρια. 

Στην Αθήνα σήμερα στις 29 Νοεμβρίου 2002 στο κατά¬ 
στημα του ΥΠ.ΕΣ.Δ.Δ.Α., Βασ. Σοφίας 15, μεταξύ αφενός 
του Ελληνικού Δημοσίου, όπως εκπροσωπείται νόμιμα από 
τον Σταύρο Μπένο, Υφυπουργό Εσωτερικών, Δημόσιας Δι¬ 
οίκησης και Αποκέντρωσης, που κατοικοεδρεύει στην Αθή¬ 
να, οδός Βασ. Σοφίας, αριθμ. 15 και αφετέρου της δευτε¬ 
ροβάθμιας συνδικαλιστικής οργάνωσης με την επωνυμία 
«Ομοσπονδία Συλλόγων Υπαλλήλων Επιμελητηρίων» 
(Ο.Σ.Υ.Ε.), που εδρεύει στην Αθήνα και εκπροσωπείται νό¬ 
μιμα από τους νόμιμα εξουσιοδοτημένους για την υπογρα¬ 
φή της παρούσας εκπροσώπους, Μιχάλη Γ ιάγκα, Πρόεδρο 
και Παρασκευή Γιοβανοπούλου, Γενική Γραμματέα, συμ- 
φωνείται η κατάρτιση Ειδικής Συλλογικής Σύμβασης Ερ¬ 
γασίας, σύμφωνα με το άρθρο 4, παρ. 2του Ν. 2738/1999, 
της οποίας το περιεχόμενο έχει ως εξής: 

Άρθρο 1 

ΠΕΔΙΟ ΕΦΑΡΜΟΓΗΣ 

Η παρούσα ειδική συλλογική σύμβαση εργασίας αφορά 
στους έμμισθους πολιτικούς υπαλλήλους των Επιμελητη¬ 
ρίων, που εργάζονται σε αυτά με σχέση εργασίας δημοσίου 
δικαίου και είναι μέλη των πρωτοβάθμιων συνδικαλιστικών 
οργανώσεων που ανήκουν στη δύναμη της Ομοσπονδίας. 

Άρθρο 2 

Συμφωνείται, η πραγματοποίηση εξειδικευμένων προ¬ 
γραμμάτων εκπαίδευσης και επιμόρφωσης, μέσω πιστο¬ 
ποιημένων δομών κατάρτισης, σε συνεργασία με το Εθνι¬ 
κό Κέντρο Δημόσιας Διοίκησης του ΥΠ.ΕΣ.Δ.Δ.Α., το 
Υπουργείο Ανάπτυξης, τα Επιμελητήρια και την Κεντρική 
Ένωση Επιμελητηρίων Ελλάδος, τα οποία θα συνδέονται 
άμεσα με τις υπάρχουσες υπηρεσιακές ανάγκες. Συμφω- 
νείται επίσης να εκφέρει γνώμη η Ομοσπονδία και η Κε¬ 
ντρική Ένωση Επιμελητηρίων Ελλάδος ως προς την θε¬ 
ματολογία των σεμιναρίων. 

Άρθρο 3 

Συμφωνείται να χρηματοδοτηθεί από κάθε Επιμελητή¬ 
ριο και απάτην Κεντρική Ένωση Επιμελητηρίων Ελλάδος 
από το επόμενο έτος 2003 η αποστολή των παιδιών των 
εργαζομένων στα Επιμελητήρια σε κατασκηνώσεις, με 
καταβολή σχετικής επιδότησης, καθοριζομένης με από¬ 
φαση της Κ.Ε.Ε.Ε. 

Άρθρο 4 

Κατά τα λοιπά εξακολουθούν να ισχύουν όλοι οι όροιτων 

προηγούμενων συλλογικών ρυθμίσεων κατά το μέρος που 
δεν τροποποιούνται ή καταργούνται με την παρούσα. 

Άρθρο 5 

Η ισχύς της παρούσας Ειδικής Συλλογικής Σύμβασης 
Εργασίας, αρχίζει από την ημέρα δημοσίευσής της στην 
Εφημερίδα της Κυβερνήσεως, σύμφωνα με το άρθρο 6 
του Ν. 2738/1999. 

Οι Συμβαλλόμενοι 
Για το Ελληνικό Δημόσιο 

ο ΥΦΥΠΟΥΡΓΟΣ ΕΣ.Δ.Δ.Α. 

ΣΤ. Μ Π ΕΝΟΣ 

Γ ιατην Ο.Σ.Υ.Ε. 

Ο Πρόεδρος Η Γ ενική Γ ραμματέας 

ΜΙΧ. ΓΙΑΓΚΑΣ Π. ΓΙΟΒΑΝΟΠΟΥΛΟΥ 

-♦- 

Ο) 

Ειδική Συλλογική Σύμβαση εργασίας για τη ρύθμιση των 
όρων και των συνθηκών απασχόλησης των εργαζομέ¬ 
νων με σχέση εργασίας Δημοσίου Δικαίου στο Εθνικό 
Κέντρο Άμεσης Βοήθειας. 

Στην Αθήνα σήμερα στις 29 Νοεμβρίου 2002 στο κατά¬ 
στημα του ΥΠ.ΕΣ.Δ.Δ.Α., Βασ. Σοφίας 15, μεταξύ: 

1. Αφενός του Ελληνικού Δημοσίου, όπως εκπροσωπείται 
νόμιμα από τον Σταύρο Μπένο, Υφυπουργό Εσωτερικών, 
Δημόσιας Διοίκησης και Αποκέντρωσης, που κατοικοεδρεύ¬ 
ει στην Αθήνα, οδός Βασ. Σοφίας, αριθμ. 15 και αφετέρου 

2. Της δευτεροβάθμιας συνδικαλιστικής οργάνωσης με 
την επωνυμία «Πανελλήνια Ομοσπονδία Προσωπικού 
Εθνικού Κέντρου Άμεσης Βοήθειας» (ΠΟΠΕΚΑΒ), που 
εδρεύει στην Θεσσαλονίκη και εκπροσωπείται νόμιμα 
από τους νόμιμα εξουσιοδοτημένους για την υπογραφή 
της παρούσας εκπροσώπους, Ηλία Ιωαννίδη, Πρόεδρο 
και Πολύχρονη Μανιτσά, Γ ενικό Γ ραμματέα, συμφωνείται 
η κατάρτιση Ειδικής Συλλογικής Σύμβασης Εργασίας, 
σύμφωνα με το άρθρο 4, παρ. 2 του Ν. 2738/1999, της 
οποίας το περιεχόμενο έχει ως εξής: 

Άρθρο 1 

Συγκροτούνται τρεις (3) ομάδες εργασίας στο Υπουρ¬ 
γείο Υγείας και Πρόνοιας, αποτελούμενες από έναν υπάλ¬ 
ληλο του Υπουργείου Υγείας και Πρόνοιας, δύοτου ΕΚΑΒ 
και δύοτης ΠΟΠΕΚΑΒ η κάθε ομάδα, με αντικείμενο κάθε 
μιας από αυτές: 

1. Την αναμόρφωση του Οργανισμού του ΕΚΑΒ 

2. Την αναμόρφωση του εσωτερικού Κανονισμού του 
ΕΚΑΒ και 

3. την διερεύνηση της δυνατότητας εξομοίωσης των 
πληρωμάτων ασθενοφόρων με εκείνο των αποφοίτων 
ΙΕΚ-ΕΚΑΒ. 

Στην επιτροπή αυτή θα μετέχει και ένας εκπρόσωπος 
του Υπουργείου Εθνικής Παιδείας και θρησκευμάτων. 

Το έργο των δύο πρώτων επιτροπών θα ολοκληρωθεί 
μέχρι τις 30 Ιουνίου 2003, ενώ της τρίτης μέχρι τις 30 Σε¬ 
πτεμβρίου 2003 και θα υποβληθούν στον Υπουργό Υγείας 
και Πρόνοιας. 

Άρθρο 2 

Κατά τα λοιπά εξακολουθούν να ισχύουν όλοι οι όροι 
των προηγούμενων συλλογικών ρυθμίσεων κατά το μέ¬ 


ρος που δεν τροποποιούνται ή καταργούνται με την πα¬ 
ρούσα. 

Άρθρο 3 

Η ισχύς της παρούσας Ειδικής Συλλογικής Σύμβασης 
Εργασίας, αρχίζει από την ημέρα δημοσίευσής της στην 
Εφημερίδα της Κυβερνήσεως, σύμφωνα με το άρθρο 6 
του Ν. 2738/1999. 

Οι Συμβαλλόμενοι 
Γιατο Ελληνικό Δημόσιο 

Ο ΥΦΥΠΟΥΡΓΟΣ ΕΣ.Δ.Δ.Α. 

ΣΤ. ΜΠΕΝΟΣ 

Για την ΠΟΠΕΚΑΒ 

Ο Πρόεδρος Ο Γ ενικός Γ ραμματέας 

ΗΛ. ΙΩΑΝΝΙΔΗΣ ΠΟΑ. ΜΑΝΙΤΣΑΣ 

-♦- 

( 10 ) 

Ειδική Συλλογική Σύμβαση εργασίας για τη ρύθμιση των 
όρων αμοιβής και των συνθηκών απασχόλησης των 
έμμισθων πολιτικών υπαλλήλωντου Υπουργείου Πολι¬ 
τισμού και των εποπτευομένων από αυτό Δ.Υ. και 
Ν.Π.Δ.Δ. 

Στην Αθήνα σήμερα 29 Νοεμβρίου 2002 οι υπογράφο- 
ντες την παρούσα αφ’ ενός Σταύρος Μπένος ΥΦΥΠΟΥΡ¬ 
ΓΟΣ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕ¬ 
ΝΤΡΩΣΗΣ, που κατοικοεδρεύει στην Αθήνα, οδός Β. Σο¬ 
φίας, αριθ. 15 ως νόμιμος εκπρόσωπος του Ελληνικού 
Δημοσίου και αφετέρου η Δευτεροβάθμια Συνδικαλιστική 
Οργάνωση με την επωνυμία «ΠΑΝΕΛΛΗΝΙΑ ΟΜΟΣΠΟΝ¬ 
ΔΙΑ ΣΥΛΛΟΓΩΝ ΥΠΟΥΡΓΕΙΟΥ ΠΟΛΙΤΙΣΜΟΥ» (ΠΟΣΥΠ- 
ΠΟ), που εδρεύει στην Αθήνα και εκπροσωπείται νόμιμα 
από τους εκπροσώπους για την υπογραφή της παρούσης 
Ιωάννη Τσακοπιάκο και Γεώργιο Αλβανό, Πρόεδρο και Γ ε¬ 
νικό Γ ραμματέα αντίστοιχα, συμφώνησαν και έκαναν απο¬ 
δεκτά τα εξής, σύμφωνα με τα άρθρα 1 έως 8 και 13 του 
Ν. 2738/99: 

Άρθρο 1 

ΠΕΔΙΟ ΕΦΑΡΜΟΓΗΣ 

Η παρούσα ειδική συλλογική σύμβαση εργασίας αφορά 
στους έμμισθους πολιτικούς υπαλλήλους του Υπουργεί¬ 
ου Πολιτισμού και των εποπτευομένων από αυτό Δ.Υ. και 
Ν.Π.Δ.Δ. και είναι μέλη των πρωτοβάθμιων συνδικαλιστι¬ 
κών οργανώσεων που ανήκουν στη δύναμη της ΠΟΣΥΠ- 
ΠΟ. 

Άρθρο 2 

Οι διατάξεις των παραγράφων 1 έως και 6 του άρθρου 
9του Ν. 2433/1996 (ΦΕΚ180Α) ισχύουν και εφαρμόζονται 
αναλόγως και στο μόνιμο φυλακτικό προσωπικό ΥΕ κατη¬ 
γορίας του ΥΠΠΟ, το οποίο κατά τη δημοσίευση του ανω¬ 
τέρω νόμου υπηρετούσε με σχέση εργασίας ιδιωτικού δι¬ 
καίου αορίστου χρόνου και μονιμοποιήθηκε σύμφωνα με 
τις διατάξεις του Ν. 2738/99, καθώς και στο μόνιμο και αο¬ 
ρίστου χρόνου φυλακτικό προσωπικό ΥΕ κατηγορίας, το 
οποίο μετατάχθηκε στο Υπουργείου Πολιτισμού από τον 
Ελληνικό Οργανισμό Τουρισμού. 

Άρθρο 3 

Στους Συντηρητές Αρχαιοτήτων και Έργων Τέχνης του 

Υπουργείου Πολιτισμού και των εποπτευόμενων από αυ¬ 
τό Υπηρεσιών, καθώς και στους Βοηθούς Χημικούς, οι 
οποίοι απασχολούνται στον τομέα της Συντήρησης Αρ¬ 
χαιοτήτων και Έργων Τέχνης, κατηγορίας ΤΕ ή ΔΕ, χορη¬ 
γείται κατ’ έτος άδεια απουσίας είκοσι (20) εργασίμων 
ημερών, προς το σκοπό της συνεχούς ενημέρωσης σε 
νέες μεθόδους, υλικά και δεδομένα της συντήρησης των 
αρχαιοτήτων καιτηςβελτίωσηςτης επαγγελματικής τους 
κατάρτισης. 

Οι όροι και η διαδικασία χορήγησης της άδειας αυτής 
θα καθορίζονται με απόφαση του Υπουργού Πολιτισμού. 

Άρθρο 4 

Οι διατάξεις της παραγράφου 22 του άρθρου 7 του Ν. 
2557/97 επεκτείνονται και γιατους υπαλλήλους όλωντων 
τεχνικών κλάδων Δευτεροβάθμιας Εκπαίδευσης, καθώς 
και των αντίστοιχων κλάδων των εποπτευομένων από το 
Υπουργείο Πολιτισμού Δ.Υ. και Ν.Π.Δ.Δ., οι οποίοι είναι 
κάτοχοι απολυτηρίου εξατάξιου Γυμνασίου ή Λυκείου και 


πτυχιούχοι μέσων τεχνικών σχολών, δημοσίων ή αναγνω¬ 
ρισμένων ως ισοτίμων με αυτές ιδιωτικών, αντιστοίχων 
ειδικοτήτων που καταργήθηκαν με το Ν. 576/1977 (ΦΕΚ 
102/Α). 

Άρθρο 5 

Η παρούσα να καταχωρηθεί στο Γ ενικό Μητρώο και να 
δημοσιευθεί στην Εφημερίδα της Κυβερνήσεως, σύμφω¬ 
να με το άρθρο 6 του Νόμου 2738/99. 

Οι Συμβαλλόμενοι 
Για το Ελληνικό Δημόσιο 

Ο ΥΦΥΠΟΥΡΓΟΣ ΕΣ.Δ.Δ.Α. 

ΣΤ. ΜΠΕΝΟΣ 

Γιατην ΠΟΣΥΠΠΟ 

Ο Πρόεδρος Ο Γ ενικός Γ ραμματέας 

I. ΤΣΑΚΟΠΙΑΚΟΣ Γ. ΑΛΒΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




